AZ EURÓPAI KÖZÖSSÉGEK BIZOTTSÁGA |

Brüsszel, 19.12.2005

COM(2005)665 végleges

A BIZOTTSÁG JELENTÉSE A TANÁCSNAK

az Eurofarm projekt végrehajtásáról(az 571/88/EGK tanácsi rendelet 13. cikkével összhangban)

.

BEVEZETÉS

A mezőgazdasági üzemek szerkezetére vonatkozó közösségi felmérések szervezéséről szóló 571/88/EGK tanácsi rendelet[1] az Eurofarm projektet úgy határozza meg, hogy az „adatbázisok olyan hálózata, amely lehetővé teszi a mezőgazdasági üzemek szerkezetéről készült közösségi felmérések feldolgozását a nemzeti és közösségi agrárpolitika céljaira.”

A rendelet 13. cikke kimondja, hogy a Bizottság háromévenként jelentést terjeszt a Tanács elé az Eurofarm projekt végrehajtásáról, és adott esetben javaslatokat tesz a rendelet szükséges módosításaira.

Az Eurofarm projekt végrehajtásáról szóló utolsó jelentést a Bizottság 2003. február 24-én fogadta el[2], a Tanács Mezőgazdasági Különbizottsága pedig 2003. március 31-én vitatta meg.

Ez a jelentés a 2003 és 2005 közötti időszakot öleli fel, és információval szolgál különösen a 2003. évi felmérés végrehajtásáról, a 2005. évi felmérés előkészületi munkáiról és az Eurofarm szoftverrendszer működéséről.

A 2003. ÉVI FELMÉRÉS

Tekintettel a 2003. évi felmérésre, az alaprendelet 15. cikkében meghatározott bizottsági eljárással a következő jogi aktusokat fogadták el:

- a 143/2002/EK bizottsági rendelet[3] meghatározta a 2003. évi felmérés során felmérésre kerülő jellemzők jegyzékét,

- az 1444/2002/EK bizottsági rendelet[4] tartalmazta a felmérésre kerülő jellemzők meghatározását,

- a 68/2003/EK bizottsági rendelet[5] megállapította a 2003. évi felmérés eredményeinek az Eurostat felé történő közlésének határidejét, és engedélyezte a tagállamok számára, hogy egyes jellemzők tekintetében adminisztratív forrásokból rendelkezésre álló információkat használhassanak fel.

Valamennyi EU-15 tagállam, a 10 új tagállam, továbbá Bulgária, Románia és Norvégia is elvégezte az EU-szabványokon alapuló felmérést, majd megküldte az eredményeket az Eurostatnak. Ezen eredmények ellenőrzése és jóváhagyása a következő időpontokban történt:

Ország | Határidő | Jóváhagyás dátuma | Késedelem[6] |

BE | 2004. augusztus 31. | 2004. július 14. | -48 |

CZ | 2005. április 6. |

DK | 2004. augusztus 31. | 2004. szeptember 10. | 10 |

DE | 2004. december 31. | 2005. március 1. | 60 |

EE | 2005. február 11. |

EL | 2004. december 31. | 2005. május 9. | 129 |

ES | 2004. december 31. | 2005. február 17. | 48 |

FR | 2004. december 31. | 2004. december 20. | -11 |

IE | 2004. augusztus 31. | 2004. szeptember 1. | 1 |

IT | 2004. december 31. | 2005. február 3. | 34 |

CY | 2005. május 19. |

LV | 2004. szeptember 15. |

LT | 2004. február 4. |

LU | 2004. augusztus 31. | 2004. április 19. | -134 |

HU | 2004. augusztus 5. |

MT | 2004. június 21. |

NL | 2004. augusztus 31. | 2004. november 4. | 90 |

AT | 2004. december 31. | 2005. május 20. | 140 |

PL | 2005. március 16. |

PT | 2004. december 31. | 2005. május 24. | 144 |

SI | 2004. április 30. |

SK | 2005. február 15. |

FI | 2004. augusztus 31. | 2004. augusztus 25. | -6 |

SE | 2004. augusztus 31. | 2004. szeptember 2. | 2 |

UK | 2004. augusztus 31. | 2004. szeptember 7. | 7 |

BG | 2005. szeptember 16. |

RO | 2005. április 26. |

NO | 2005. június 23. |

Annak ténye, hogy 2005 júniusának végére a 27 országból származó adatokat ellenőrizték, és az eredményeket a nyilvánosság számára elérhetővé tették az Eurostat információterjesztő adatbázisában, jelentős fejlődést jelent a múltbéli helyzethez viszonyítva.

A korábbi Eurofarm-jelentés részletes elemzést tartalmazott az 1999/2000. évi felmérés első változatának átadási ideje és a végleges változat elfogadásának időpontja közötti késedelemről. A 15 tagállam esetében átlagosan 253 nap késedelemről számolt be. A 2003. évi felmérés átlagos késedelme a 27 ország esetében 112 nap volt.

E fejlődés igen nagy mértékben az Eurofarm-rendszernek köszönhető, amelyet 2002-re állítottak működésbe.

A felmérés adatainak elfogadása után néhány nappal már megkezdték az első eredmények közzétételét.

A mezőgazdasági üzemszerkezeti felmérés legfontosabb szempontjait lefedő 78 táblázatot tettek elérhetővé az Eurostat nyilvános weboldalán.

Emellett minden egyes ország számára közzétettek egy nyolcoldalas online publikációt.

Az átfogó EU-táblázatokat tartalmazó, „A mezőgazdasági üzemszerkezeti felmérés legfontosabb eredményei” című dokumentumot 2005 őszén kívánták közzétenni.

Számos ad hoc táblázatot állítottak össze a Mezőgazdasági Főigazgatóság és más főigazgatóságok kérésére, illetve a Bizottság szervezeti egységeivel szerződésben álló tanácsadók számára.

A 2005. ÉVI FELMÉRÉS

A 2005. évi felmérés elkészítéséhez két jogi aktust fogadtak el:

- a 2139/2004/EK bizottsági rendelet[7] tartalmazta a 2005. évi felmérésben felmérésre kerülő jellemzők jegyzékét. Tartalmazta továbbá a korábban a felmérés körébe nem tartozó jellemzők meghatározását, és meghatározta az adatok Eurostathoz való továbbításának határidejét,

- a 2005/124/EK bizottsági határozat[8] engedélyezte a tagállamoknak, hogy egyes jellemzők tekintetében adminisztratív forrásokból rendelkezésre álló információkat használhassanak fel.

E jogi aktusok alapján az Eurostat adatbázisát előkészítették a 2005. évi adatok feldolgozására. Az Eurostathoz továbbított adatok megkövetelt formátumát megadó adatszolgáltatási kézikönyvet 2005 júniusában eljuttatták a mezőgazdasági üzemek szerkezetével és tipológiájával foglalkozó munkacsoporthoz.

AZ EUROFARM-SZOFTVER

Az Eurofarm-adatbázis mezőgazdasági üzemek egyedi adatainak széles és 1990 óta egyre szélesedő körét tartalmazza, és a mezőgazdasági ágazat információinak egyedülálló forrásaként szolgál (lásd a mellékletet).

UNIX/Oracle alapú alkalmazást használnak a különféle felmérésekből származó adatok feldolgozásához.

Az adatok gazdag kínálata a szoftver funkcionalitásával együttesen teszi az Eurofarm-adatbázist az európai mezőgazdasági ágazat egyedülálló információforrásává.

A bejelentési időszak kezdetére befejeződött a szoftver kifejlesztése és üzembe helyezése.

Azóta a rendszer jelentős megszakítások nélkül folyamatosan hozzáférhető, és a kifejlesztésével szembeni elvárások alapjában véve teljesültek.

A KAP reformja és az EU-bővítés jelenlegi időszaka alatt a statisztikai táblázatok meghatározását és összeállítását szolgáló rugalmas rendszer lehetővé tette, hogy a Bizottság szervezeti egységei által igényelt ad hoc elemzések elkészüljenek, míg a metaadat-alapú megközelítés révén könnyen igazodott a rendszer az új felméréshez és az új országok felmérésbe vonásához.

Noha a funkcionalitás kielégítőnek számít, az adatok nagy mennyisége és a statisztikai táblázatokra irányuló nagyszámú kérés miatt folyamatosan fennáll a rendszer teljesítményének fejlesztésére irányuló igény.

A szoftverpiac dinamikája – a termékeik korábbi verziónak piacról kivezetése és felhasználóik új verzióra átállítása felől rendszeresen határozó szoftverforgalmazókkal együttesen – folyamatosan az új verziókra átállásra ösztönöz. 2003-ban az Oracle adatbázisszoftver átállása (az új, 9. verzióra) sikeresen befejeződött.

Amint az előző jelentésben közzétették, az Eurofarm-táblázatrendszer webalapú hozzáférését kifejlesztették és tesztelték. Ez a rendszer jelenleg a Bizottság számítóközpontjában áll telepítés alatt.

A Tanácsnak szóló előző jelentés megemlítette, hogy a projektben az adatszolgáltatók számára hozzáférést kellene biztosítani az Eurofarm ellenőrző rendszeréhez. Az e funkcionalitást biztosító programot kifejlesztették, és tesztkörnyezetben telepítették. Mivel e program hozzáférést biztosít az egyedi mezőgazdasági üzemek bizalmas adataihoz, további pontosításokra van szükség az üzembe helyezés előtt.

A korábban az Eurofarm-rendszer felhasználói interfészét biztosító Oracle-termékek piacról kifuttatása szükségessé teszi e programok új verziókra való általános átállítását. Ezt a feladatot külső szerződéses partnerek segítségével végzik majd el, és jelentős erőfeszítést igényel majd (első durva becslés szerint a teljes munkát egy dolgozóra számítva 500 munkanap). 2007-re kellene vele elkészülni.

Az Oracle-adatbázis 2006-ban áll majd át a 10. verzióra. Ez az új verzió olyan új funkciókat biztosít majd, amelyeket a különféle programok teljesítményének továbbfejlesztése érdekében vizsgálatnak fognak alávetni.

Az EUROFARM projektre kiutalt költségvetés (fenntartás és fejlesztés) a teljes 2003–2005-ös időszakban 444 785 eurót tett ki.

MELLÉKLET

Bejegyzések (mezőgazdasági üzemek) száma az Eurofarm-adatbázisban

Ország |2003 |2000 |1997 |1995 |1993 |1990 | |BE | 54 942 |61 705 |67 182 |70 977 |76 327 |85 038 | | CZ | 16 060 | | | | | | | DK | 25 348 |57 831 |25 866 |24 323 |24 505 |25 507 | | DE | 95 926 |471 959 | | | | | | EE | 7 524 | | | | | | | EL | 88 447 |817 059 |82 139 |77 382 |81 915 |850 138 | | ES | 51 979 |1 287 418 |45 379 |46 805 |48 977 |1 593 638 | | FR | 73 956 |663 807 |52 868 |56 113 |59 985 |66 700 | | IE | 54 062 |141 527 |52 017 |50 646 |55 380 |170 578 | | IT | 45 179 |2 153 724 |73 040 |78 099 |72 887 |2 664 554 | | CY | 45 199 | | | | | | | LV | 43 850 |140 835 | | | | | | LT | 272 106 | | | | | | | LU | 2 450 |2 814 |2 976 |3 180 |3 401 |3 945 | | HU | 280 294 |966 916 | | | | | | MT | 1 465 | | | | | | | NL | 85 501 |101 545 |107 919 |113 202 |119 724 |37 451 | | AT | 34 458 |199 469 |34 512 |221 750 | | | | PL | 2 172 205 | | | | | | | PT | 37 401 |415 969 |54 250 |57 658 |61 457 |598 742 | |

SI | 13 706 |86 467 | | | | | | SK | 23 551 |71 038 | | | | | | FI | 74 952 |81 190 |33 504 |35 850 | | | | SE | 67 890 |81 407 |31 601 |30 098 | | | | UK | 280 625 |233 246 |233 149 |69 732 |75 066 |65 252 | | BG | 665 548 | | | | | | | RO | 4 484 893 | | | | | | | NO | 58 231 |70 740 | | | | | | Összesen |9 157 748 |8 106 666 |896 402 |935 815 |679 624 |6 161 543 | |

[1] A legutóbb a 2004. június 22-i 1435/2004/EK európai parlamenti és tanácsi rendelettel(HL L 268., 2004.8.16., 1. o.) módosított 1988. február 29-i 571/88/EGK tanácsi rendelet(HL L 56., 1998.3.2., 1. o.).

[2] COM(2003) 86 végleges.

[3] A Bizottság 2002. január 24-i 143/2002/EK rendelete (HL L 24., 2002.1.26., 16. o.).

[4] A Bizottság 2002. július 24-i 1444/2002/EK rendelete (HL L 216., 2002.8.12., 1. o.).

[5] A Bizottság 2003. január 16-i 68/2003/EK rendelete (HL L 12., 2003.1.17., 55. o.).

[6] A késedelmet úgy számolták ki, hogy megadták a határidő és az elfogadás dátuma között eltelt napok számát. A negatív érték azt jelöli, hogy az adatot a hivatalos határidő lejárta előtt fogadták el.

[7] A Bizottság 2004. december 8-i 2139/2004/EK rendelete (HL L 369., 2004.12.16., 26. o.).

[8] A Bizottság 2005. február 10-i 2005/124/EK határozata (HL L 139., 2005.2.11., 5. o.).